УВАЖАЕМИ СОБСТВЕНИЦИ В СГРАДИ В РЕЖИМ НА ЕТАЖНА СОБСТВЕНОСТ НА ТЕРИТОИЯТА НА ОБЩИНА ПОЛСКИ ТРЪМБЕШ,

На 20.12.2022 г. в Информационна система за управление и наблюдение на средствата от ЕС в България 2020 /ИСУН 2020/ бяха публикувани насоките за кандидатстване за получаване на средства по процедура „Подкрепа за устойчиво енергийно обновяване на жилищния сграден фонд – Етап I“ чрез подбор на предложения за изпълнение на инвестиции от крайни получатели по подмярка „Подкрепа за устойчиво енергийно обновяване на жилищния сграден фонд“.

Процедурата е насочена към енергийно обновяване многофамилни жилищни сгради, като с нея се цели чрез изпълнение на мерки за енергийна ефективност да се подобрят условията на живот на домакинствата, да се повиши качеството на живот на цялото население и бъдещите поколения във връзка с намалелите емисии на парникови газове и т.н.

Средствата по настоящата процедура се предоставят чрез подбор на предложения за изпълнение на инвестиции от крайни получатели, съгласно чл. 3, ал. 2, т. 1 на Постановление на Министерския съвет № 114/08.06.2022 г. за определяне на детайлни правила за предоставяне на средства на крайни получатели от Механизма за възстановяване и устойчивост .

Предложения за изпълнение на инвестиция по настоящата процедура могат да бъдат подавани само в партньорство с Община Полски Тръмбеш. Общинската администрация ще бъде водещ партньор в проекта и ще изпълнява функциите по неговото административно и финансово управление, както и отчитането му пред Структура за наблюдение и докладване – Дирекция „Жилищна политика“ на Министерството на регионалното развитие и благоустройството“.

Крайни получатели по настоящата процедура са Сдружения на собствениците, регистрирани по ЗУЕС, в допустимите за финансиране сгради, в които самостоятелни обекти са най-малко четири и принадлежат на повече от един собственик.

Кандидатстването за финансова помощ по процедурата се осъществява въз основа на предложения, които се подават в Информационна система за управление и наблюдение на средствата от ЕС в България 2020 /ИСУН 2020/ от Водещ партньор - Община Полски Тръмбеш, и се оценяват в съответствие с критериите, описани в Насоките за кандидатстване.

***Важно! Допустими са всички многофамилни жилищни сгради, които се управляват по реда на Закона за управление на етажната собственост (ЗУЕС) и са проектирани преди 26 април 1999 г.***

За целта е необходимо в срок не по-късно от **10.05.2023 г.** желаещите сдружения на собствениците в качеството си на крайни получатели на безвъзмездната финансова помощ да подадат Заявление за участие в процедурата – Приложение № 4, в Общинска администрация гр. Полски Тръмбеш. Към заявлението следва да бъдат приложени следните документи:

1. Справка за всички собственици на самостоятелни обекти в сградата;
2. Покана за провеждане на общо събрание на - копие, заверено „Вярно с оригинала“
3. Протокол за поставяне на поканата по - копие, заверено „Вярно с оригинала“;
4. Протокол от общото събрание на СС, съдържащ решения за участие - копие, заверено „Вярно с оригинала“.

Заедно със заявлението за участие следва да бъдат представени:

1. Обследване за енергийна ефективност и валиден сертификат за енергийни характеристики на сграда в експлоатация, изготвени по реда на чл. 48 от ЗЕЕ;
2. Обследване за установяване на техническите характеристики, свързани с удовлетворяване на изискванията по чл. 169, ал. 1 и ал. 3 от ЗУТ и Технически паспорт в съответствие с изискванията, определени в глава трета на Наредба № 5 от 2006 г. за техническите паспорти на строежите;

Информацията за процедурата е публикувана в Информационна система за управление и наблюдение на средствата от ЕС в България 2020 /ИСУН 2020/ на интернет адрес: <https://eumis2020.government.bg/bg/s/800c457d-e8be-4421-8ed9-9e78d0a75c39/Procedure/Info/dbc86350-cccd-414a-a175-a1d440952525>